**Patientvejledning**

**Bjerringbro Øjenklinik**

**Ambulant operation for efterstær**

**Hvad er efterstær?**

Ved den grå stær operation bevares linsekapslen/sækken som støtte/fiksation af den nye kunstige linse.

Linsekapslen/sækken kan blive uklar/mat og på ny sløre synet eller give blændingsgener.

Efterstær opstå hos ca 20% - ofte indenfor de første år, men kan opstå både efter kortere eller længere tid (1 uge til flere år) efter operationen for grå stær.

**Behandling**

Efterstær behandles med Yag laser-lys (YAG-laser) ved at fjerne uklarheden/matheden på linsekapslen.

Behandlingen er smertefri og varer et par minutter. Man vil opleve stærke lysglimt.

Øjet dryppes med pupiludvidende dråber før behandlingen og 2 slags dråber efter behandlingen bl.a. for at forebygge trykstigning i øjet.

**Efterbehandling**

Der er ikke yderlig efterbehandling

Allerede samme aften vil du kunne mærke en forbedring af synet.

I dagene efter behandlingen er det almindeligt at se svævende fluer/uklarheder.

**Komplikationer**

Det er yderst sjældent at opleve komplikationer efter behandling for efterstær.

Der er en meget lille risiko for at få hævelse af nethindens gule plet ( under 1 pr 3000) samt nethindeløsning ( under 1 pr 1000). Hvis du oplever fluer, tråde, lysglimt eller fast skygge skal du kontakte Øjenklinikken.

Med venlig hilsen

Øjenlæge Thorsten Boll Matthiesen

Bjerringbro Øjenklinik

Torvegade 10 U

8850 Bjerringbro

86 68 08 44 (telefontid 9 -11. Telefonen er døgnåben ugens 7 dage for eventuelt afbud).

Revideret af øjenlæge Thorsten Boll Matthiesen, lægefaglig ansvarlig for Bjerringbro Øjenklinik den 24/5 2018.

Næste revision 23/5 2021.